এমভি নাসরিন-১

এমভি নাসরিন-১ ছিল একটি লঞ্চ যা ২০০৩ সালের ৮ জুলাই বাংলাদেশের চাঁদপুরে মেঘনা নদীর নিকটে ডুবে যায়। এর মধ্যে থাকা ৭৫০জন যাত্রীর মধ্যে ২২০ জনকে উদ্ধার করা গিয়েছিল।

 পটভূমি 
ঢাকার সদরঘাট থেকে ভোলার লালমোহন উপজেলায় যাত্রী ও মালামাল পরিবহন করতো এমভি নাসরিন-১। তৎকালে ঢাকা থেকে ভোলা যাতায়াত করার অন্যতম জনপ্রিয় মাধ্যম ছিলো নদীপথ। ঢাকা থেকে ভোলার লালমোহন যাওয়ার পথে ফেরীগুলোকে চাঁদপুরের কাছে মেঘনা-পদ্মা-ডাকাতিয়া নদীর "ত্রিমোহনী" অতিক্রম করতে হয়। তবে ত্রিমোহনীর বিপজ্জনক পরিস্থিতির কারণে বাংলাদেশ অভ্যন্তরীণ নৌ-পরিবহন কর্তৃপক্ষ (সংক্ষেপে বিআইডব্লিউটিএ) চলাচলকারী নৌ-পরিবহনগুলোকে জুলাই-মধ্য অক্টোবরের সময়সীমার মধ্যে ত্রিমোহনী এড়িয়ে যাওয়ার নির্দেশ দেয়। উল্লেখ্য, ১৯৮৬ সালে এই ত্রিমোহনীতেই অনুরূপ একটি লঞ্চ দুর্ঘটনায় ৬০০ মানুষের প্রাণহানি ঘটে।

 মূল ঘটনা 
ঘটনার দিন অর্থাৎ ৮ জুলাই ঢাকার সদরঘাট থেকে ভোলার লালমোহনের উদ্দেশ্যে রওনা হয় এমভি নাসরিন-১। যদিও লঞ্চের অনুমোদিত ধারণক্ষমতা ছিলো ৪২৯ জনের, লঞ্চে ওইদিন উপস্থিত ছিলো অন্ততঃ ২০০০ জন। সাথে ছিলো সবজি ও চালের অতিরিক্ত মালামাল। আনুমানিক রাত ৮ টা থেকে ১০ টার দিকে লঞ্চটি তার মূল রুট পরিবর্তন করে নিষিদ্ধ এলাকা চাঁদপুরের ত্রিমোহনীর মধ্য দিয়ে অতিক্রম শুরু করে। দুর্যোগপূর্ণ আবহাওয়ায় স্রোতের গতিতে ও অতিরিক্ত বোঝাই নেওয়ার কারণে ত্রিমোহনী অতিক্রম করার সময় লঞ্চের তলা ছিদ্র হয়ে যায় এবং লঞ্চটি একদিকে হেলে পড়ে। সময়ের সাথে সাথে মেঘনা নদীর তলদেশে হারিয়ে যায় এমভি নাসরিন-১। 

 তথ্যসূত্র 

 আরো পড়ুন 







বিষয়শ্রেণী:বাংলাদেশের ফেরী
বিষয়শ্রেণী:বাংলাদেশে সামুদ্রিক ঘটনা
বিষয়শ্রেণী:২০০৩-এ সামুদ্রিক ঘটনা
বিষয়শ্রেণী:২০০৩-এ বাংলাদেশ